 3 ጥሪ 2019 ምንጪ ስእሊ, Mark Metcalfe ላዕለዋይ ዓቃቢ ሕጊ ኢትዮጵያ ንሓላፊ ድሕንነት ኢትዮጵያ ነበር ኣይተ ጌታቸው ኣሰፋ ኣብ ትሕቲ ቀይዲ ከእትዎ ይጽዕር ኣሎ እቶም ሓላፊ ድሕንነት ነበር ብግህሰት ሰብኣዊ መሰላት ተጠርጢሮም ክሲ ከም ዝቐረቦምኳ እንተተገለጸ ንሶም ግን ዛጊድ ብዛዕባ እዚ ክሲ ዝሃብዎ ምላሽ የለን ላዕለዋይ ዓቃቢ ሕጊ ፌደራል ሰሉስ ናብ ባይቶ ተወከልቲ ህዝቢ ቀሪቡ ጸብጻብ ኣብ ዘቕረበሉ እዋን ንኣይተ ጌታቸው ኣሰፋ ኣብ ትሕቲ ቀይዲ ከእትዎ ከም ዝተጸገመ እዩ ገሊጹ ኣብዚ ጉዳይ መንግስቲ ትግራይ ምትሕብባር ኣይገበረለይን ክብል ድማ ኣብ ቅድሚ ተወከልቲ ህዝቢ ኣማሪሩ ዓቃቢ ሕጊ እቶም ጥርጡር ተሓቢኦምሉ ንዝበሎ ክልል ትግራይ ሕቶ ከም ዘቕረበውን ገሊጹ እዩ ጉዳይ ጌታቸው ኣሰፋ ሕጋዊ ዶስ ፖለቲካዊ? 